Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Terrori-iskut piinaavat Israelin pääkaupunkia Jerusalemia -
sekä Länsirannan Jordaninlaaksoa.
Israelin presidentti Isaac Herzog -
ei onnistunut uudella ehdotuksellaan edistämään konsensusta -
Israelin oikeuslaitosuudistusta koskevaan kiistaan.
Kansallismieliset iskut piinaavat edelleen Israelia, -
samalla kun Israelin puolustuslaitos jatkaa taistelua terrorismia vastaan.
Ensimmäinen isku tapahtui tiistai-iltana, -
kun palestiinalainen hyökkääjä avasi tulen huoltoasemalla -
Argamanin risteyksessä, joka sijaitsee Jordaninlaaksossa Länsirannalla.
Liikkeen takana ammuttiin.
Menimme ulos, kun työntekijäni sanoi, että myymälän takana ammutaan.
Näin nuoren miehen mustassa t-paidassa ja mustissa farkuissa.
Hän viittoili minulle. En tajunnut, kuka hän oli ja mitä hän halusi.
Sitten ymmärsin työntekijältäni, -
että kyseessä oli ilmeisesti laukausten ampuja.
Käskin häntä pysähtymään, mutta hän lähti tulemaan kohti.
Sitten näin aseen hänen takanaan ja ymmärsin, että hän oli ampuja.
Lähdin heti juoksemaan häntä kohti, jolloin hän veti aseen esiin -
ja yritti ampua, mutta hänen aseensa jumiutui.
Hän juoksi takaperin ja yritti koko ajan ampua minua kohti. Kun huomasin, -
että hänen aseensa oli jumissa, juoksin ja yritin neutraloida hänet.
Kun hän tajusi aseensa jumiutuneen,
hän kääntyi ympäri, juoksi tuohon suuntaan ja piiloutui sinne.
Rajapoliisin Metilan-yksikkö saapui paikalle -
terroristin paettua läheiseen metsikköön.
Juudean ja Samarian Metilan-yksikkö hälytettiin paikalle -
Argamanin huoltoaseman lähellä sattuneen terrori-iskun vuoksi.
Etsiessämme tiedustelutietojen perusteella terroristia -
läheisestä metsiköstä, hän yritti ampua meitä.
Seurasi laukaustenvaihtoa, jonka aikana neutraloimme terroristin.
Yksi rajapoliisi sai lieviä vammoja tulitaistelun seurauksena.
Toinen tapaus sattui Jerusalemin Vanhankaupungin muurien kupeessa,
missä palestiinalainen hyökkääjä -
puukotti teurastajanveitsellä 50-vuotiasta siviiliä.
Isku tapahtui lähellä ruuhkaista Jaffa-porttia.
Poliisit ja vartijat lähtivät -
Itä-Jerusalemista kotoisin olevan palestiinalaisterroristin, 17, perään -
ja pidättivät tämän.
50-vuotias siviili sai ensiapua tapahtumapaikalla, minkä jälkeen -
hänet kuljetettiin sairaalaan vakavasti loukkaantuneena.
Kahden muun siviilin kerrotaan saaneen lieviä puukotusvammoja.
Ensiavun jälkeen heidätkin kuljetettiin sairaalaan jatkohoitoon.
IDF, turvallisuuspalvelu ISA ja rajapoliisin erikoisjoukot -
suorittavat laajoja terrorismin vastaisia toimia -
Länsirannan Juudeassa ja Samariassa.
Yhdeksän terrorismista epäiltyä henkilöä pidätettiin.
IDF:n mukaan epäillyt -
olivat heittäneet kotitekoisen räjähteen ja Molotovin coctaileja -
kohti Zorifin kylästä poistuvia Israelin joukkoja.
Sen seurauksena yksi armeijan ajoneuvo kaatui.
Yksi israelilaissotilas vietiin sairaalaan tarkistettavaksi.
Muiden sotilaiden ei raportoitu loukkaantuneen.
Varhain aamulla rajapoliisin Yamas-erikoisyksikkö, IDF ja ISA -
operoivat Jeninin pakolaisleirissä. Operaation tuloksena -
saatiin pidätettyä Fatahin Tanzim- ryhmän korkea-arvoinen jäsen.
Operaation aikana -
palestiinalaismilitantit avasivat tulen kohti Yamasin jäseniä, -
jotka vastasivat tuleen. Ainakin yksi militantti sai osumia.
ISA:n mukaan Tanzim-jäsen Mohammad Ibrahim Id Nagnagia -
oli vastuussa useiden ampumahyökkäysten edistämisestä -
Juudeassa ja Samariassa viime viikkoina.
Tilanteessa, jossa Israeliin kohdistuu yhä enemmän alueellisia haasteita, -
presidentti Herzog on pyrkinyt -
vilpittömästi edistämään kompromissia oikeusuudistukseen.
Hän on patistanut pääministeri Netanjahua -
ja tämän poliittisia kilpailijoita saavuttamaan kompromissin, -
jotta Israelin yhteiskunta ei jakautuisi enempää -
eikä syntyisi perustuslaillista kriisiä.
Tällaisissa kriiseissä on hetkiä, jolloin vaaditaan johtajuutta, -
jotta päästään tarttumaan harvinaisiin mahdollisuuksiin edistää sopua.
Tämä on yksi sellainen hetki.
Rosh Hashana ja Tishrei-juhlapyhät ovat edessämme.
Yhdeksän kuukautta olemme olleet syvässä kriisissä, -
joka on vaikuttanut dramaattisesti -
elämäämme, turvallisuuteemme, -
talouteemme, yhteiskuntaamme, käyttäytymiseemme.
Riittää jo.
On välttämätöntä istua alas yhdessä ja löytää laaja yhteisymmärrys.
Se on mahdollista.
Tämä ei liity aikatauluihin, tuomioistuimeen tai knessetiin.
Kyse on todellisuudesta. Todellisuus ja sopu vaativat suuria ponnistuksia.
Herzog antoi kommenttinsa ennen paluutaan Itävallasta Israeliin.
Neuvoteltuaan Netanjahun kanssa Herzog antoi esitysluonnoksen, -
joka toimisi perustana uusille neuvotteluille, joissa pyrittäisiin -
saavuttamaan laaja konsensus pitkittyneen kriisin lopettamiseksi.
Kehotan johtajia osoittamaan vastuullisuutta, -
katsomaan todellisuutta silmiin, ojentamaan kätensä, ponnistelemaan,
olemaan lykkäämättä asioita ja kokoontumaan yhteen -
päästäksemme laajaan yhteisymmärrykseen.
Näin voimme päästä ulos tästä oikeuslaitosuudistusta -
ja eri valtioelinten suhteita koskevasta kiistasta -
ja voimme jälleen jatkaa keskustelua -
muiden Israelin yhteiskuntaa koskettavien aiheiden parissa -
― vanhojen ja uusien aiheiden, kuten kaikissa demokratioissa.
Israelin korkeimman oikeuden -
on määrä kutsua 12.9. koolle koko 15-jäseninen tuomaripaneeli -
käsittelemään valitusta peruslain muutoksesta.
Netanjahun koalition heinäkuussa hyväksymä muutos -
rajoittaa korkeimman oikeuden valtaoikeuksia.
Vaikka korkeimman oikeuden käsittely tapahtunee eturistiriidoista huolimatta,
Netanjahu myöntyi siihen, että oikeusreformiin liittyvä lainsäädäntö -
jäädytetään puolentoista vuoden ajaksi.
Kaikki, mitä olen viime aikoina tehnyt, -
tähtää Israelin demokratian säilyttämiseen ja suojelemiseen -
sekä laajemman yhteisymmärryksen ja tasapainon luomiseen -
hallinnon eri osien välille. Se on mahdollista ja vaatii vastuunkantoa.
Vaikka Israelin oppositiojohtaja on Jesh Atid -puolueen Jair Lapid, -
Herzog päätti kuitenkin lähestyä ex-puolustusministeri Benny Gantzia.
Näin siksi, että gallupien mukaan -
Gantzia pidetään vahvimpana vaihto- ehtona pääministeri Netanjahulle.
Samalla kun entinen IDF-komentaja Gantz sanoi epäilevänsä suuresti -
läpimurron mahdollisuuksia, hän kuitenkin totesi -
heidän ryhmittymänsä ottaneen presidentin ehdotuksen vakavasti.
Tämä ei tule yllätyksenä kenellekään läsnäolijalle: -
En luota Netanjahuun, -
joka huolehtii ensin omista eduistaan -
ja vasta sen jälkeen toimii valtion hyväksi.
Valtiojohdon tulee kuitenkin tehdä päätökset ennen kaikkea siitä käsin, -
mikä on valtiolle parasta. Haluan muistuttaa, että tavoitteenamme -
ei ole kansakuntaa repivä perustuslaillinen kriisi.
Tavoitteemme on suojella demokratiaa -
ja estää senkaltaista kriisiä syntymästä, mikäli mahdollista.
Gantzin mukaan he ovat valmiit hyväksymään presidentin ehdotuksen,
kunhan ensimmäinen toimenpide sovun saavuttamisen jälkeen olisi -
niin sanotun kohtuullisuuslausekkeen korjaaminen -
ja säätäminen peruslaiksi suhteellisella enemmistöllä.
Näin vältyttäisiin perustuslailliselta kriisiltä.
Pääministeri Netanjahu torjui kuitenkin tämän vaatimuksen -
ja kehotti Gantzia ryhtymään vuoropuheluun ilman ennakkoehtoja.
Haluan puhua Benny Gantzille. Meillä on monia erimielisyyksiä.
Toisaalta meillä on myös paljon yhteistä.
Olemme molemmat Benjamineja.
Olemme molemmat taistelleet yhteistä vihollista vastaan.
Nyt israelilaisten enemmistö -
haluaa meidän toimivan yhteiseksi hyväksi ja pääsevän sopuun.
Mutta sopimusten saavuttaminen edellyttää yhtä yksinkertaista asiaa:
on pantava kaikki ennakkoehdot ja esteet syrjään, -
astuttava huoneeseen ja puhuttava.
Siksi kutsun tiiminne keskustelemaan huomenna kanssamme. Tehdään se, -
mitä israelilaiset odottavat: istutaan yhdessä alas ja päästään sopuun.
Sen jälkeen kun Netanjahu torjui ajatuksen siitä, -
että presidentin ehdotukseen tehtäisiin muutoksia, Gantz väitti, -
että Netanjahun koalition ääritoimijat ovat sanelleet ehdot.
Gantz korosti, että hänen ryhmittymänsä tekisi yhteistyötä -
ainoastaan Netanjahun koalition maltillisen siiven kanssa.
Kiitos seurasta!
Haluan korostaa, että TV7 Israel toimii lahjoitusten varassa.
Jos tuotantomme on siunannut sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljien ja siskojen puolesta -
sekä rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa! Nähdään huomenna, jos Luoja suo.